29.2.2012 Jurnalul Oficial al Uniunii Europene L 57/43 DECIZIA CONSILIULUI din 14 decembrie 2011 privind semnarea, în numele Uniunii, și aplicarea cu titlu provizoriu a Acordului sub formă de schimb de scrisori între Uniunea Europeană și guvernul Federației Ruse cu privire la menținerea angajamentelor privind comerţul cu servicii din acordul actual de parteneriat și cooperare UE-Rusia (2012/107/UE) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 91, articolul 100 alineatul (2) și articolul 207 alineatul (4) primul paragraf, coroborate cu articolul 218 alineatul (5), având în vedere propunerea Comisiei Europene, întrucât: (1) Având în vedere importanța economică pentru Uniune a accesului prestatorilor de servicii europeni pe piața din Federația Rusă, Comisia a negociat cu Federaţia Rusă angajamente ample din partea acesteia din urmă în ceea ce priveşte comerţul cu servicii. (2) Aceste angajamente, care vor fi incluse în Protocolul de aderare a Federaţiei Ruse la Organizația Mondială a Comerțului (OMC), nu prevăd un nivel echivalent de acces pe piață, astfel cum este definit prin angajamentele existente ale Federației Ruse față de Uniune în cadrul Acordului de Parteneriat şi Cooperare de instituire a unui parteneriat între Comunitățile Europene și statele membre ale acestora, pe de o parte, și Federația Rusă, pe de altă parte, de la 24 iunie 1994 („APC”). (3) Pentru a menține angajamentele asumate prin APC, este necesar ca acestea să fie cuprinse într-un acord cu caracter obligatoriu între guvernul Federaţiei Ruse şi Uniunea Europeană. ( În contextul negocierilor privind aderarea Federației Ruse la OMC, Comisia a negociat, în numele Uniunii Europene, un Acord sub formă de schimb de scrisori între Uniunea Europeană şi guvernul Federației Ruse cu privire la menţinerea angajamentelor privind comerţul cu servicii din acordul actual de parteneriat și cooperare UE- Rusia („acordul”. (5) Acordul ar trebui semnat. (6) Ținând seama de necesitatea de a garanta că angaja- mentele asumate de Federația Rusă prin APC vor continua să se aplice începând de la data aderării Fede- rației Ruse la OMC, acordul ar trebui să se aplice cu titlu provizoriu de la acea dată până la finalizarea procedurilor necesare încheierii sale, ADOPTĂ PREZENTA DECIZIE: Articolul 1 Semnarea Acordului sub formă de schimb de scrisori între Uniunea Europeană şi guvernul Federației Ruse cu privire la menținerea angajamentelor privind comerţul cu servicii conținute în acordul actual de parteneriat și cooperare UE- Rusia se aprobă prin prezenta în numele Uniunii, sub rezerva încheierii acordului menționat. Textul acordului este atașat la prezenta decizie. Articolul 2 Preşedintele Consiliului este autorizat să desemneze persoana (persoanele) împuternicită (împuternicite) să semneze acordul în numele Uniunii. Articolul 3 În conformitate cu dispozițiile acordului, acesta se aplică cu titlu provizoriu de la data aderării Federației Ruse la OMC până la finalizarea procedurilor necesare încheierii acordului ()). Articolul 4 Prezenta decizie intră în vigoare la data adoptării. Adoptată la Geneva, 14 decembrie 2011. Pentru Consiliu Președintele M. NOGAJ (!) Data de la care acordul se aplică cu titlu provizoriu se va publica în Jurnalul Oficial al Uniunii Europene de către Secretariatului General al Consiliului.